पुलिस रिमांड खत्म, 2 गांजा तस्करों को भेजा जेल
अब कॉल डिटेल्स खंगालेगी पुलिस
भास्कर संवाददाता| हरदा
रायपुर से गांजे की खेप लाते पकड़े गए दो आरोपियों की पुलिस रिमांड की अवधि रविवार को खत्म हो गई। दोनों को कोर्ट में पेश किया, जहां से उन्हें न्यायिक अभिरक्षा में भेज दिया गया। अब पुलिस गांजे के कारोबार से जुड़े लोगों तक पहुंचने के लिए गांजा तस्करों की कॉल डिटेल्स खंगालेगी।
खेड़ीपुरा निवासी लक्की उर्फ दीपक, राकेश बुंदेला और करण शुक्रवार को बाइक से 19 किलो 800 ग्राम गांजा लेकर उतरे थे। तीनों को गांजा व बाइक के साथ पुलिस टीम ने गिरफ्तार किया। प्रारंभिक पूछताछ के बाद आरोपियों ने बलराम के लिए गांजा लाना कबूल किया था। पुलिस ने बलराम और लक्की उर्फ दीपक को कोर्ट के आदेश पर जेल भेज दिया। इधर करण और राकेश से पूछताछ की। जिन्होंने छत्तीसगढ़ के रायपुर से बलराम के लिए गांजा लाना बताया। इससे पहले भी एक बार गांजा लाकर देने की बात कबूली। रविवार को रिमांड खत्म होने पर दोनों को कोर्ट के आदेश पर जेल भेज दिया।
hin_Deva hin_Deva bho_Deva hin_Deva hin_Deva